CELEX: 62014CA0168
Language: et
Date: 2015-10-15 00:00:00
Title: Kohtuasi C-168/14: Euroopa Kohtu (teine koda) 15. oktoobri 2015. aasta otsus (Tribunal Supremo – Hispaania eelotsusetaotlus) – Grupo Itevelesa SL, Applus Iteuve Technology, Certio ITV SL, Asistencia Técnica Industrial SAE versus Oca Inspección Técnica de Vehículos SA, Generalidad de Cataluña (Eelotsusetaotlus — ELTL artiklid 49 ja 51 — Asutamisvabadus — Direktiiv 2006/123/EÜ — Kohaldamisala — Teenused siseturul — Direktiiv 2009/40/EÜ — Sõidukite tehnoülevaatuse valdkonnas tegutsema asumine — Teostamine eraõigusliku isiku poolt — Avaliku võimu teostamisega seotud tegevused — Eelneva tegevusloa andmise kord — Ülekaalukas üldine huvi — Liiklusohutus — Territoriaalne jaotamine — Minimaalne vahemaa sõidukite tehnoülevaatuspunktide vahel — Maksimaalne turuosa — Õigustatus — Sobivus taotletava eesmärgi saavutamiseks — Sidusus — Proportsionaalsus)

7.12.2015   
            
            
               ET
            
            
               Euroopa Liidu Teataja
            
            
               C 406/6
            
         Euroopa Kohtu (teine koda) 15. oktoobri 2015. aasta otsus (Tribunal Supremo – Hispaania eelotsusetaotlus) – Grupo Itevelesa SL, Applus Iteuve Technology, Certio ITV SL, Asistencia Técnica Industrial SAE versus Oca Inspección Técnica de Vehículos SA, Generalidad de Cataluña
   (Kohtuasi C-168/14) (1)
   
   ((Eelotsusetaotlus - ELTL artiklid 49 ja 51 - Asutamisvabadus - Direktiiv 2006/123/EÜ - Kohaldamisala - Teenused siseturul - Direktiiv 2009/40/EÜ - Sõidukite tehnoülevaatuse valdkonnas tegutsema asumine - Teostamine eraõigusliku isiku poolt - Avaliku võimu teostamisega seotud tegevused - Eelneva tegevusloa andmise kord - Ülekaalukas üldine huvi - Liiklusohutus - Territoriaalne jaotamine - Minimaalne vahemaa sõidukite tehnoülevaatuspunktide vahel - Maksimaalne turuosa - Õigustatus - Sobivus taotletava eesmärgi saavutamiseks - Sidusus - Proportsionaalsus))
   (2015/C 406/05)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kaebajad: Grupo Itevelesa SL, Applus Iteuve Technology, Certio ITV SL, Asistencia Técnica Industrial SAE
   
      Vastustajad: Oca Inspección Técnica de Vehículos SA, Generalidad de Cataluña
   
      Resolutsioon
   
   
               1.
            
            
               Euroopa Parlamendi ja nõukogu 12. detsembri 2006. aasta direktiivi 2006/123/EÜ teenuste kohta siseturul artikli 2 lõike 2 punkti d tuleb tõlgendada nii, et sõidukite tehnoülevaatuse alane tegevus on selle direktiivi kohaldamisalast välja jäetud.
            
         
               2.
            
            
               ELTL artikli 51 esimest lõiku tuleb tõlgendada selliselt, et niisugune sõidukite tehnoülevaatusepunktide tegevus, mida käsitletakse põhikohtuasjas vaidluse all olevates õigusaktides, ei ole seotud avaliku võimu teostamisega mainitud sätte tähenduses, olenemata asjaolust, et niisuguste punktide käitajatel on volitus kõrvaldada liiklusest sõidukid, mille ülevaatuse käigus ilmnevad vahetu ohu kaasatoovad ohutusalased puudused.
            
         
               3.
            
            
               ELTL artiklit 49 tuleb tõlgendada nii, et sellega on vastuolus niisugused liikmesriigi õigusnormid, nagu on vaidluse all põhikohtuasjas ja mille kohaselt on ettevõtjal või ettevõtjate kontsernil õigus avada sõidukite tehnoülevaatuspunkt tingimusel, et esiteks järgitakse minimaalset vahemaad selle punkti ja sama ettevõtja või ettevõtjate kontserni teiste, tegevusluba omavate punktide vahel, ja et teiseks ei oleks selle ettevõtja või ettevõtjate kontserni turuosa juhul, kui neile antakse niisugune tegevusluba, suurem kui 50 %, välja arvatud siis, kui tehakse kindlaks – see on eelotsusetaotluse esitanud kohtu ülesanne –, et see tingimus on tõepoolest sobiv tarbijakaitse ja liiklusohutuse eesmärkide saavutamiseks ning et see ei lähe kaugemale nende eesmärkide saavutamiseks vajalikust.
            
         
      (1)  ELT C 175, 10.6.2014.